CELEX: 62020TA0723
Language: sk
Date: 2022-06-01 00:00:00
Title: Vec T-723/20: Rozsudok Všeobecného súdu z 1. júna 2022 – Prigožin/Rada („Spoločná zahraničná a bezpečnostná politika – Reštriktívne opatrenia prijaté s ohľadom na situáciu v Líbyi – Zmrazenie finančných prostriedkov – Zoznam osôb, subjektov a orgánov, na ktoré sa uplatňuje zmrazenie finančných prostriedkov a hospodárskych zdrojov – Obmedzenia vstupu a prechodu cez územie Únie – Zoznam osôb, na ktoré sa vzťahujú obmedzenia vstupu a prechodu cez územie Únie – Prvé zaradenie a ponechanie mena žalobcu na zoznamoch dotknutých osôb – Povinnosť odôvodnenia – Nesprávne posúdenie – Práva na obranu – Proporcionalita – Predvídateľnosť aktov Únie“)

25.7.2022   
            
            
               SK
            
            
               Úradný vestník Európskej únie
            
            
               C 284/28
            
         
      Rozsudok Všeobecného súdu z 1. júna 2022 – Prigožin/Rada
      (Vec T-723/20) (1)
      
      („Spoločná zahraničná a bezpečnostná politika - Reštriktívne opatrenia prijaté s ohľadom na situáciu v Líbyi - Zmrazenie finančných prostriedkov - Zoznam osôb, subjektov a orgánov, na ktoré sa uplatňuje zmrazenie finančných prostriedkov a hospodárskych zdrojov - Obmedzenia vstupu a prechodu cez územie Únie - Zoznam osôb, na ktoré sa vzťahujú obmedzenia vstupu a prechodu cez územie Únie - Prvé zaradenie a ponechanie mena žalobcu na zoznamoch dotknutých osôb - Povinnosť odôvodnenia - Nesprávne posúdenie - Práva na obranu - Proporcionalita - Predvídateľnosť aktov Únie“)
      (2022/C 284/34)
      Jazyk konania: angličtina
      
         Účastníci konania
      
      
         Žalobca: Jevgenij Viktorovič Prigožin (Petrohrad, Rusko) (v zastúpení: M. Cessieux, advokát)
      
         Žalovaná: Rada Európskej únie (v zastúpení: M.-C. Cadilhac a V. Piessevaux, splnomocnení zástupcovia)
      
         Predmet veci
      
      Žalobca svojou žalobou podanou na základe článku 263 ZFEU navrhuje jednak zrušenie vykonávacieho rozhodnutia Rady (SZBP) 2020/1483 zo 14. októbra 2020, ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi (Ú. v. EÚ L 341, 2020, s. 16) a vykonávacieho nariadenia Rady (EÚ) 2020/1481 zo 14. októbra 2020, ktorým sa vykonáva článok 21 ods. 2 nariadenia Rady (EÚ) 2016/44 o reštriktívnych opatreniach s ohľadom na situáciu v Líbyi (Ú. v. EÚ L 341, 2020, s. 7), keďže v nich bolo jeho meno zaradené na zoznamy osôb a subjektov uvedených v prílohách II a IV k rozhodnutiu Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (Ú. v. EÚ, L 206, 2015, s. 34) a v prílohe III k nariadeniu Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (Ú. v. EÚ L 12, 2016, s. 1) (ďalej len „sporné zoznamy“), a jednak, po úprave žaloby, zrušenie rozhodnutia Rady (SZBP) 2021/1251 z 29. júla 2021, ktorým sa mení rozhodnutie 2015/1333 (Ú. v. EÚ L 272, 2021, s. 71) a vykonávacieho nariadenia Rady (EÚ) 2021/1241 z 29. júla 2021, ktorým sa vykonáva článok 21 ods. 2 nariadenia (EÚ) 2016/44 (Ú. v. EÚ L 272, 2021, s. 71), keďže v nich bolo jeho meno ponechané na sporných zoznamoch
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Jevgenij Viktorovič Prigožin je povinný nahradiť trovy konania.
               
            
         (1)  Ú. v. EÚ C 44, 8.2.2021.